شەڕی ھەریر

شەڕی ھەریر شەڕێک بوو لە ساڵی ١٨٢٢ لە سەردەمی حوکمڕانیی میر محەممەد پاشای ڕەواندز کە بە میری کۆر ناسراوە لە باشووری کوردستاندا ڕوویدا. ئەو شەڕە بەشێک بوو لە ھەوڵەکانی فراوانکردنی میرنشینی سۆران بە سەرکردایەتیی میر محەممەد پاشای ڕەواندز دژ بە ئیمپراتۆریەتیی عوسمانی.

 شەڕەکە 
لە ساڵی ١٨٢٠ میر محەممەد پاشای ڕەواندز دەستی کرد بە فراوانکردنی میرنشینی سۆران بۆ ناو خاکی میرنشینی بابان، ئەو ھێرشەکانی بە گەمارۆدان و کۆنتڕۆڵکردنی ھەریر کە شارێکی دێرین و کۆنی میرنشینی بابان بوو دەست پێکرد، ئەم شەڕە وایکرد عەلی ڕەزای پارێزگاری بەغدا ترسی لە دەسەڵاتی فراوانبوونی پاشای ڕەواندز ھەبێت.

 دەرئەنجام 
ھەرچەندە ھەریر بە سەرکەوتووانە گیرا لەلایەن میرنشینی سۆران و میر محەممەد دەستی بەسەر ھەریردا گرت، بەڵام وادیارە نەیتوانی بۆ ماوەیەکی زۆر لە ژێر دەستیدا بیھێڵێتەوە، بەھۆی فشارەکانی ئیمپراتۆریەتیی عوسمانی و میرنشینی بابان، ھەریر ھەر زوو لە ژێر دەستی سۆراندا دەرچوو، دوای زیاتر لە ١٠ ساڵ، لە ساڵی ١٨٣٢، لە ناوەڕاستی شۆڕشی ڕەواندزدا، میر محەممەد ھەڵمەتێکی نوێ و فراوانی دەست پێکرد و جارێکی دیکە ھەریری کۆنتڕۆڵ کردەوە، ئەمجارەیان شکستی بە ھەردوو ھێزی بابان و عوسمانی ھێنا.

 سەرچاوەکان 

 کورد و کوردستان. محەممەد ئەمین زەکی بەگ. مەھاباد، ١٩٣١. لاپەڕە ٤٠١

پۆل:شەڕەکان
پۆل:شەڕەکان بە بەشداریی ئیمپراتۆریەتیی عوسمانی
پۆل:دەیەی ١٨٢٠
پۆل:١٨٢٠
پۆل:میرنشینی سۆران
پۆل:میرنشینی بابان
پۆل:سۆران
پۆل:ھەریر
پۆل:مێژووی کورد
پۆل:مێژووی کوردستان
پۆل:شەڕەکان بە بەشداریی میرنشینی سۆران
پۆل:شەڕەکان بە بەشداریی میرنشینی بابان